หุ้นสหรัฐปิดลบแรง
ดัชนีหุ้นดาวโจนส์ ปิดที่ 12,290.14 จุด ลดลง 279.65 จุด ด้านแนสแด็ก ปิดที่ 2,769.19 จุด ลดลง 66.11 จุด ขณะที่ราคาน้ำมันดิบตลาดไนเม็กซ์ปิดที่ 100.29 ดอลลาร์ต่อบาร์เรล
2 มิ.ย. 2554

ดัชนีหุ้นดาวโจนส์ ปิดที่ 12,290.14 จุด ลดลง 279.65 จุด ด้านแนสแด็ก ปิดที่ 2,769.19 จุด ลดลง 66.11 จุด ขณะที่ราคาน้ำมันดิบตลาดไนเม็กซ์ปิดที่ 100.29 ดอลลาร์ต่อบาร์เรล 
การซื้อขายดัชนีตลาดหุ้นที่สำคัญของสหรัฐ เมื่อคืนที่ผ่านมา ปิดแดนลบรุนแรง หลัง นักลงทุนผิดหวังต่อตัวเลขการจ้างงานภาคเอกชน และข้อมูลการผลิตที่ไม่เป็นที่น่าพอใจ บ่งชี้ถึงภาวะเศรษฐกิจที่อ่อนแอ โดยปัจจัยเดียวกันนี้ยังส่งผลให้ราคาน้ำมันดิบไนเมกซ์ ดิ่งลง 2.41 ดอลลาร์ จากความกังวลว่า จะส่งผลต่อความต้องการใช้พลังงาน ของสหรัฐ หนึ่งในชาติผู้บริโภคพลังงานรายใหญ่ของโลก
โดย ดัชนีหุ้นดาวโจนส์ ลดลง 279.65 จุด หรือ 2.22 เปอร์เซ็นต์ ปิดที่ 12,290.14 จุด แนสแด็ก ลดลง 66.11 จุด หรือ 2.33 เปอร์เซ็นต์ ปิดที่ 2,769.19 จุด เอสแอนด์พี 500 ลดลง 30.65 จุด หรือ 2.28  เปอร์เซ็นต์ ปิดที่ 1,314.55 จุด
ขณะที่ ตลาดน้ำมันดิบของสหรัฐฯ ราคาน้ำมันดิบ ตลาดไนเม็กซ์ ไลท์สวีตครูต งวดส่งมอบเดือนกรกฎาคม ลดลง 2.41 ดอลลาร์สหรัฐ  ปิดที่ 100.29  ดอลลาร์ต่อบาร์เรล ส่วน เบรนท์ทะเลเหนือลอนดอน งวดส่งมอบเดือนเดียวกัน ลดลง 2.22 ดอลลาร์สหรัฐ  ปิดที่ 114.51 ดอลลาร์ต่อบาร์เรล